बीपीवादका तीन सबल आयाम छन्- राष्ट्रियता, लोकतन्त्र र समाजवाद। राष्ट्रियता मानव प्राण वा आदर्शको आलोक हो भने जनतन्त्र सिद्धान्त वा मानव शरीर अनि समाजवाद कार्यक्रम अथवा इन्द्रियहरुको क्रियाशीलता हो। प्लेटोको शब्दमा भन्नुपर्दा 'विवेक, साहस र बुभुक्षाको त्रिकोण।' पूर्वीय आचार्यहरुका भाषामा- धर्म, अर्थ, काम। सत्व, रज, तम वा ब्रह्मा, विष्णु, शिव अथवा सिर्जना, उन्नयन र कल्याण।
